**IZGLĪTĪBAS, KULTŪRAS UN SPORTA JAUTĀJUMU**

**KOMITEJAS SĒDES PROTOKOLS**

Nr.8

 2023. gada 15. augustā

Sēde sasaukta plkst. 15:00

Sēdi atklāj plkst. 15:01

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Jānis Bakmanis.

**Sēdi protokolē:** Dace Tauriņa.

**Sēdē piedalās deputāti:** Jānis Bakmanis, Kristaps Močāns, Jānis Remess, Ziedonis Rubezis, Regīna Tamane.

**Sēdē piedalās:** Antra Paegle, Artis Ārgalis, Beāte Kožina, Dace Vilemsone, Diāna Zaļupe, Dita Lejniece, Dāvis Strazds, Elēna Silāja, Elīna Valeine, Evija Keisele, Hedviga Inese Podziņa, Ieva Mahte, Ieva Skuja, Ineta Laizāne, Jana Lāce, Juris Graudiņš, Kārlis Irmejs, Kristīne Zaķe, Līga Liepiņa, Ilze Žūriņa-Davidčuka, Māris Beļaunieks, Inga Indriksone, Ziedīte Jirgensone, Raimonds Straume, Santa Čingule, Solvita Kukanovska, Zane Balode.

**Darba kārtība:**

1. Par darba kārtību.
2. Par projekta "Senie amati - mūsdienu reālijas Limbažu viduslaiku pilskalnā" īstenošanai piešķirtā finansējuma iekļaušanu Limbažu muzeja 2023.gada budžetā.
3. Par grozījumiem Limbažu novada domes 08.07.2021. lēmumā Nr.23 “Par Limbažu novada pašvaldības bērnu un jauniešu nometņu finansēšanas projektu konkursa nolikuma apstiprināšanu, vērtēšanas komisijas apstiprināšanu un sadarbības līguma slēgšanu” (prot. Nr.3, 11.§).
4. Par Limbažu novada pašvaldības iestādes struktūrvienības izveidošanu.
5. Par Limbažu Konsultatīvā bērnu centra nolikuma grozījumiem.
6. (papildu d.k. jaut.) Par finansējuma pārvirzīšanu Limbažu muzeja 2023.gada budžetā.
7. (papildu d.k. jaut.) Par piešķirtā finansējuma mērķu maiņu SIA “Olimpiskais centrs “Limbaži”” rīkotiem sporta pasākumiem 2023.gadā.
8. Informācijas.

**1.**

**Par darba kārtību**

Ziņo Jānis Bakmanis

Iepazinusies ar Izglītības, kultūras un sporta jautājumu komitejas priekšsēdētāja Jāņa Bakmaņa priekšlikumu apstiprināt sēdes darba kārtību, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par projekta "Senie amati - mūsdienu reālijas Limbažu viduslaiku pilskalnā" īstenošanai piešķirtā finansējuma iekļaušanu Limbažu muzeja 2023.gada budžetā.
3. Par grozījumiem Limbažu novada domes 08.07.2021. lēmumā Nr.23 “Par Limbažu novada pašvaldības bērnu un jauniešu nometņu finansēšanas projektu konkursa nolikuma apstiprināšanu, vērtēšanas komisijas apstiprināšanu un sadarbības līguma slēgšanu” (prot. Nr.3, 11.§).
4. Par Limbažu novada pašvaldības iestādes struktūrvienības izveidošanu.
5. Par Limbažu Konsultatīvā bērnu centra nolikuma grozījumiem.
6. Par finansējuma pārvirzīšanu Limbažu muzeja 2023.gada budžetā.
7. Par piešķirtā finansējuma mērķu maiņu SIA “Olimpiskais centrs “Limbaži”” rīkotiem sporta pasākumiem 2023.gadā.
8. Informācijas.

Deputāte Regīna Tamane balso vārdiski “PAR”.

**2.**

**Par projekta "Senie amati - mūsdienu reālijas Limbažu viduslaiku pilskalnā" īstenošanai piešķirtā finansējuma iekļaušanu Limbažu muzeja 2023.gada budžetā**

Ziņo Elēna Silāja, debatēs piedalās Jānis Bakmanis, Regīna Tamane

Valsts Kultūrkapitāla fonda padome, vadoties pēc “Vidzemes vēsturiskās zemes kultūras programmas 2023” projektu konkursa Ekspertu komisijas vērtējuma, 2023.gada 25.maijā pieņēma lēmumu piešķirt finansējumu 1210,00 EUR Limbažu novada pašvaldības iestādes Limbažu muzeja iesniegtajam projektam "Senie amati - mūsdienu reālijas Limbažu viduslaiku pilskalnā".

Projekta īstenošanas termiņš ir 2023. gada 1. septembris.

Pamatojoties uz Pašvaldību likuma 5. pantu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu muzeja 2023.gada budžetā Valsts Kultūrkapitāla fonda padomes piešķirto finansējumu 1210,00 EUR projekta "Senie amati - mūsdienu reālijas Limbažu viduslaiku pilskalnā" īstenošanai. Izdevumus iekļaut atalgojumam (EKK 1100) – 200 EUR, pakalpojumiem (EKK 2200) – 1010,00 EUR.
2. Piešķirto finansējumu iekļaut kārtējās domes sēdes lēmuma projektā “Grozījumi Limbažu novada pašvaldības domes 2023. gada 23.februāra saistošajos noteikumos Nr.2 „Par Limbažu novada pašvaldības 2023. gada budžetu”.
3. Atbildīgo par projekta īstenošanu, atskaišu sagatavošanu un iesniegšanu noteikt Limbažu muzeja direktori Elēnu Silāju.
4. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
5. Kontroli par lēmuma izpildi uzdot veikt Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

**3.**

**Par grozījumiem Limbažu novada domes 08.07.2021. lēmumā Nr.23 “Par Limbažu novada pašvaldības bērnu un jauniešu nometņu finansēšanas projektu konkursa nolikuma apstiprināšanu, vērtēšanas komisijas apstiprināšanu un sadarbības līguma slēgšanu” (prot. Nr.3, 11.§)**

Ziņo Līga Liepiņa

Ar Limbažu novada domes 2021.gada 8.jūlija lēmuma Nr.23 “Par Limbažu novada pašvaldības bērnu un jauniešu nometņu finansēšanas projektu konkursa nolikuma apstiprināšanu, vērtēšanas komisijas apstiprināšanu un sadarbības līguma slēgšanu” (prot. Nr.3, 11.§) ir izveidota bērnu un jauniešu nometņu līdzfinansēšanas projektu konkursa vērtēšanas komisija. Kā komisijas priekšsēdētāja noteikta Sigita Upmale, Limbažu novada Centrālās administrācijas Izglītības un kultūras nodaļas vadītāja un komisijas locekļi, tostarp, noteikti: Ilze Kapmale, Limbažu novada Alojas administrācijas Izglītības, kultūras un sporta nodaļas vadītāja, Madara Skrastiņa, Limbažu Bērnu un jauniešu centra struktūrvienības “Jauniešu centrs” jaunatnes lietu speciāliste, Komisijas sekretāre Liene Čečiņa - Limbažu novada Centrālās administrācijas Izglītības un kultūras nodaļas lietvede. Marta Dance, Salacgrīvas jaunatnes un uzņēmējdarbības iniciatīvu centra “Bāka” jaunatnes lietu speciāliste.

Komisijas sastāvā veiktas izmaiņas ar Limbažu novada domes 26.05.2022. lēmumu Nr.512 (protokols Nr.6, 7.), atbrīvojot no komisijas locekļa amata Martu Danci, kā komisijas locekle apstiprināta Limbažu novada pašvaldības administrācijas Attīstības un projektu nodaļas attīstības un projektu koordinatore Aiva Miškovska.

Tā kā darba tiesiskās attiecības pārtraukusi komisijas priekšsēdētāja Sigita Upmale, komisijas locekle Madara Skrastiņa un komisijas locekle Aiva Miškovska atrodas ilgstošā attaisnotā prombūtnē, nepārtrauktas komisijas darbības nodrošināšanai būtu nepieciešams noteikt jaunu komisijas sastāvu.

Pamatojoties uz Pašvaldību likuma 10. panta pirmās daļas ievaddaļu, Izglītības likuma 17.panta pirmo daļu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Veikt izmaiņas Limbažu novada pašvaldības bērnu un jauniešu nometņu līdzfinansēšanas projektu konkursa vērtēšanas komisijas sastāvā:

Komisijas priekšsēdētājs: Ilze Kapmale - Limbažu novada Izglītības pārvaldes vadītājas p.i., izglītības darba speciāliste;

Locekļi:

Antra Paegle - Limbažu novada Izglītības pārvaldes izglītības darba speciāliste;

Regīna Tamane - Limbažu novada domes deputāte;

Sintija Zute - Limbažu novada pašvaldības administrācijas Attīstības un projektu koordinatore;

Agija Gusakova - Limbažu novada Izglītības pārvaldes Jaunatnes darbiniece;

Komisijas sekretārs:

Liene Čečiņa - Limbažu novada Izglītības pārvaldes lietvede.

1. Kontroli par lēmuma izpildi uzdot Limbažu novada pašvaldības izpilddirektoram.
2. Lēmuma projektu virzīt izskatīšanai Limbažu novada domes sēdē.

**4.**

**Par Limbažu novada pašvaldības iestādes struktūrvienības izveidošanu**

Ziņo Elīna Valeine, debatēs piedalās Regīna Tamane, Jānis Bakmanis

Saskaņā ar Limbažu Konsultatīvā bērnu centra attīstības plāniem novada Izglītības stratēģijas kontekstā, lai palielinātu izglītības atbalsta pakalpojumu pieejamību un nodrošinātu to daudzveidību atbilstoši bērnu vajadzībām, kā arī lai nodrošinātu LR likumdošanai atbilstošu funkcionālo speciālistu – fizioterapijas, ergoterapijas, audiologopēdijas, mākslas terapijas pakalpojumu saņemšanu, atvieglotu starpinstitucionālo sadarbību un nodrošinātu ar ārstniecību saistīto attaisnoto izdevumu atgūšanu bērnu likumiskajiem pārstāvjiem, nepieciešams izveidot struktūrvienību – “Ambulatorās rehabilitācijas kabinets”, kā ārstniecības iestādi Konsultatīvajā bērnu centrā.

Pēc Veselības inspekcijas sniegtās informācijas, struktūrvienības izveide - ārstniecības iestāde, ir veids kā likumiski atdalīt telpu grupu Jūras ielā 27, Limbažos, no Limbažu Konsultatīvā bērnu centra kā izglītības atbalsta iestādes, nemainot visas iestādes statusu. Konsultatīvais bērnu centrs ilgstoši darbojas šādā modelī, kas rada grūtības nodalīt izglītības atbalstu no ārstnieciskā atbalsta, tādēļ struktūrvienības izveide ir likumsakarīgs nākamais solis.

Pašvaldību likuma 4. panta pirmās daļas 6. punkts, nosaka, ka pašvaldības autonomās funkcijas ir *gādāt par iedzīvotāju veselību — īstenot veselīga dzīvesveida veicināšanas pasākumus un organizēt veselības aprūpes pakalpojumu pieejamību.*

Ņemot vērā iepriekš minēto, pamatojoties uz Pašvaldību likuma 4. panta pirmās daļas 6. punktu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Izveidot Limbažu novada pašvaldības iestādē “Limbažu Konsultatīvais bērnu centrs” struktūrvienību ar nosaukumu “Ambulatorās rehabilitācijas kabinets” Jūras iela 27, Limbaži, Limbažu novadā.
2. Lēmuma 1. punkts stājas spēkā ar 2023. gada 1. septembri.
3. Pēc lēmuma spēkā stāšanās uzdot “Limbažu Konsultatīvā bērnu centra” vadītājai veikt:
	1. nepieciešamos grozījumus iestādes nolikumā;
	2. visas nepieciešamās darbības, kas saistītas ar struktūrvienības “Ambulatorās rehabilitācijas kabinets” izveidošanu.
4. Kontroli par lēmuma izpildi uzdot Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

**5.**

**Par Limbažu Konsultatīvā bērnu centra nolikuma grozījumiem**

Ziņo Elīna Valeine

Pamatojoties uz Pašvaldību likuma 10.panta pirmās daļas 8.punktu, pašvaldības domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus.

Tā kā Limbažu Konsultatīvais bērnu centrs ir izglītības atbalsta iestāde, kas pieprasījumā bāzētas vajadzības dēļ pakalpojumu sniegšanai ir piesaistījis funkcionālos speciālistus darbam ar bērniem, kam ir smagāki funkcionāli traucējumi, tad saskaņā ar Ārstniecības likuma 1.panta 1. un 3.punktu un 55.panta pirmo daļu; Ministru kabineta 2022.gada 9.augusta noteikumiem Nr.491 “Noteikumi par ārstniecības iestāžu reģistru”5.punktu; Ministru kabineta 2009.gada 20.janvāra noteikumiem Nr.60 “Noteikumi par obligātajām prasībām ārstniecības iestādēm un to struktūrvienībām”, ir jāveido struktūrvienība un Veselības inspekcijā jāreģistrē Ārstniecības iestāde “Ambulatorās rehabilitācijas kabinets” Limbažos, Jūras ielā 27, esošajās centra telpās. Tas paredz izmaiņas iestādes nolikumā.

Lai pilnībā īstenotu iepriekš minēto un veiktu visas citas darbības, reģistrējot Limbažu Konsultatīvā bērnu centra struktūrvienību – “Ambulatorās rehabilitācijas kabinets” - Ārstniecības iestāžu reģistrā, pamatojoties uz Pašvaldību likuma 50. panta pirmo daļu, Valsts pārvaldes iekārtas likuma 73. panta pirmās daļas 1. punktu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Veikt Limbažu novada pašvaldības iestādes Limbažu Konsultatīvā bērnu centra nolikuma grozījumus:
	1. izteikt 3. punktu šādā redakcijā:

“3. Centra darbības tiesiskais pamats ir Izglītības likums, Ārstniecības likums un citi ārējie normatīvie akti, kā arī Centra nolikums.”;

* 1. papildināt 10. punktu ar “Centrs nodrošina ambulatoras rehabilitācijas pakalpojumus pirmsskolas un skolas vecuma bērniem, sniedzot funkcionālo speciālistu (audiologopēda, fizioterapeita, ergoterapeita, mākslu terapeita) konsultācijas atbilstoši speciālistu kompetencēm un Valsts Zāļu aģentūras apstiprinātajām Medicīnas tehnoloģijām.”;
	2. papildināt 12.2. punktu ar vārdiem “audiologopēds, ergoterapeits, mākslu terapeits”;
	3. izteikt 14.1. punkta pirmo teikumu šādā redakcijā: “Izglītības atbalsta speciālistu (logopēda, psihologa, speciālās izglītības skolotāja) un funkcionālo speciālistu (audiologopēda, fizioterapeita, ergoterapeita, mākslu terapeita) darbu ar bērnu atsevišķās vai regulārās konsultācijās (individuāli, grupās)”;
	4. no 15.3. punkta svītrot “un pirmsskolas izglītības iestādēm piedāvā nodarbības drošības programmas ietvaros”;
	5. pievienot 19. punktu, izsakot to šādā redakcijā: “19. Centra struktūra ir noteikta Limbažu novada pašvaldības darbinieku, pašvaldības iestāžu un aģentūru amatu un to likmju sarakstā (Pielikums Nr.1).”
	6. pievienot 20.punktu, izsakot to šādā redakcijā: “20. Centram ir izveidota struktūrvienība “Ambulatorās rehabilitācijas kabinets” funkcionālo speciālistu (audiologopēda, fizioterapeita, ergoterapeita, mākslu terapeita) pakalpojumu nodrošināšanai. Atbilstoši pastāvošajai likumdošanai, kabinets ir reģistrēts Ārstniecības iestāžu reģistrā.”;
	7. secīgi pārējo nolikuma punktu numerāciju reorganizēt atbilstoši no jauna pievienotajiem punktiem;
	8. esošo 26. punktu papildināt ar “Ārstniecības likums, Pacientu tiesību likums”;
	9. izteikt 27. punktu šādā redakcijā:

“27. Centra speciālisti pakalpojumus sniedz, pamatojoties uz Centra vadītāja un vecāku vai likumisko pārstāvju noslēgta līguma.”;

* 1. izteikt 28. punktu šādā redakcijā:

“28. Pakalpojumu saņēmējam Pašvaldība reizi mēnesī izsniedz rēķinu, kas jāatmaksā līdz nākamā mēneša beigām.”;

* 1. papildināt 29. punktu ar vārdiem “darbdienās”;
	2. esošo 41. punktu papildināt ar “Veselības inspekciju”;
	3. esošo 46. punktu izteikt šādā redakcijā: “46. Ar šī nolikuma spēkā stāšanos atzīt par spēku zaudējušu Limbažu pilsētas Konsultatīvā bērnu centra nolikumu, kas apstiprināts ar Limbažu novada domes 24.02.2022. sēdes lēmumu Nr.122 (protokols Nr.1, 18.§).”;
	4. papildināt nolikumu ar Pielikumu “Limbažu Konsultatīvā bērnu centra struktūra”.
1. Atbildīgo par lēmuma izpildi noteikt Limbažu Konsultatīvā bērnu centra vadītāju.
2. Kontroli par lēmuma izpildi uzdot Limbažu novada pašvaldības izpilddirektoram.
3. Lēmuma projektu virzīt izskatīšanai Limbažu novada domes sēdē.

**6.**

**Par finansējuma pārvirzīšanu Limbažu muzeja 2023. gada budžetā**

Ziņo Elēna Silāja, debatēs piedalās Jānis Bakmanis

Limbažu muzejam veicot iepirkumu par skenera iegādi, ārpus bāzes budžeta finansējumā 26171: skeneris, ir izveidojies līdzekļu atlikums 1488,55 EUR. Lūdzu pārvirzīt šo summu uz Limbažu muzeja bāzes budžetu (EEK 2200). Līdzekļus paredzēts izlietot Limbažu muzeja speciālista sagatavotās grāmatas ''Limbažu brīvprātīgo ugunsdzēsēju biedrības vēsture I daļa. “Vācu laiki” 1867 - 1903'' izdošanai.

Pamatojoties uz Pašvaldību likuma 4.panta pirmās daļas 5.punktu, ceturto daļu, 10.panta pirmās daļas ievaddaļu un 19.punktu un likuma „Par pašvaldību budžetiem” 30.pantu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu muzeja 2023.gada budžetā finansējumu 1488,55 EUR Limbažu muzeja speciālista sagatavotās grāmatas ''Limbažu brīvprātīgo ugunsdzēsēju biedrības vēsture I daļa. “Vācu laiki” 1867 - 1903'' izdošanai. Finansējumu paredzēt pakalpojumiem (EKK 2200), pārvirzot no Limbažu muzeja ārpus bāzes finansējuma 26171: skeneris atlikuma.
2. Lēmumā minētās izmaiņas iekļaut kārtējās domes sēdes lēmuma projektā “Grozījumi Limbažu novada pašvaldības domes 2023. gada 23.februāra saistošajos noteikumos Nr.2 „Par Limbažu novada pašvaldības 2023. gada budžetu”.
3. Atbildīgo par līdzekļu izlietojumu noteikt Limbažu muzeja direktori Elēnu Silāju.
4. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
5. Kontroli par lēmuma izpildi uzdot veikt Limbažu novada pašvaldības izpilddirektoram.
6. Lēmuma projektu virzīt izskatīšanai Finanšu komitejas sēdē.

Sēdes vadītājs J. Bakmanis aicina atbalstīt un virzīt izskatīšanai Finanšu komitejas sēdē, bet turēties pie kārtības līdzekļu atlikumu pārvirzīt Limbažu novada kopējā budžetā un tad piešķirt finansējumu no jauna.

**7.**

**Par piešķirtā finansējuma mērķu maiņu SIA “Olimpiskais centrs “Limbaži”” rīkotiem sporta pasākumiem 2023.gadā**

Ziņo Dāvis Strazds, debatēs piedalās Jānis Bakmanis, Regīna Tamane

Izskatījusi SIA “Olimpiskais centrs “Limbaži”” (reģ. Nr. 44103021789) valdes locekles Baibas Martinsones iesniegto iesniegumu par SIA “Olimpiskais centrs “Limbaži”” par rīkoto sporta pasākumu piešķirtā finansējuma mērķu pārvirzīšanu, pamatojoties uz Pašvaldību likuma 4.panta pirmās daļas 7.punktu un ceturto daļu, 10.panta pirmās daļas ievaddaļu un 19.punktu, un likuma „Par pašvaldību budžetiem” 30.pantu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Atbalstīt budžeta grozījumus SIA “Olimpiskais centrs “Limbaži”” finansējuma pozīcijas Nr.4168 “Vidzemes jaukto cīņu čempionāts” piešķirtās summas EUR 903 (deviņi simti trīs *euro*) pārvirzīšanu citam sporta pasākumam ar nosaukumu “Ar “kamanām” pa Limbažu novadu” 2023. gada novembrī/decembrī, saskaņā ar tāmi, nolikumu lēmuma pielikumā.
2. Atbalstīt budžeta grozījumus SIA “Olimpiskais centrs “Limbaži”” finansējuma pozīcijas Nr.4178 skrējiens “Apkārt Lielezeram” 2023.gada piešķirtās summas EUR 1315 (viens tūkstotis trīs simti piecpadsmit *euro*) pārvirzīšanu citam skriešanas pasākumam 2023. gada rudenī, saskaņā ar tāmi, nolikumu lēmuma pielikumā.
3. Lēmumā minētās izmaiņas iekļaut uz kārtējo domes sēdi lēmuma projektā “Grozījumi Limbažu novada pašvaldības domes 2023. gada 23.februāra saistošajos noteikumos Nr. 2 „Par Limbažu novada pašvaldības 2023. gada budžetu”.
4. Atbildīgo par finansējuma pārvirzīšanu atbilstoši iesniegtiem dokumentiem noteikt Limbažu novada pašvaldības Finanšu un ekonomikas nodaļu.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Finanšu komitejas sēdē.

Sēdes vadītājs J. Bakmanis aicina atbalstīt un virzīt izskatīšanai Finanšu komitejas sēdē, bet turēties pie kārtības līdzekļu atlikumu pārvirzīt Limbažu novada kopējā budžetā un tad piešķirt finansējumu no jauna.

**8.**

**Informācijas**

Sēdes vadītājs J. Bakmanis aicina deputātus piedalīties ceturtdienas apvienoto komiteju sēdē, jo būs aicinājums par Ozolmuižu, kurā uzaicinās visus piedalīties.

Sēdi slēdz plkst. 15:21

Sēdes vadītājs J. Bakmanis

Sēdes protokoliste D. Tauriņa